RESOLUCIÓN do 2 de outubro de 2009, da Dirección Xeral de Mobilidade, pola que se nomean os membros da Xunta Arbitral de Transportes de Galicia.
CONSELLERÍA DE MEDIO AMBIENTE, TERRITORIO E INFRAESTRUTURAS — II. AUTORIDADES E PERSOAL — 13/10/2009

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres (LOTT), por orde da Consellería de Ordenación do Territorio e Obras Públicas do 9 de outubro de 1991 (Diario Oficial de Galicia número 232, do 23 de outubro).
De conformidade co establecido nos seus artigos 6, 7 e 8, e na súa disposición adicional terceira, a Dirección Xeral de Transportes ditou a Resolución do 16 de decembro de 1991 pola que se nomearon os seus membros, que se publicou no Diario Oficial de Galicia número 252, do 31 de decembro. A dita resolución foi derrogada pola posterior Resolución do 22 de febreiro de 2008, da Dirección Xeral de Transportes, publicada no Diario Oficial de Galicia número 73, do 16 de abril, que foi pola súa vez modificada pola Resolución do 8 de outubro de 2008 da Dirección Xeral de Transportes pola que se modificou a composición dunha vogalía da Xunta Arbitral de Transportes de Galicia, publicada no Diario Oficial de Galicia número 206, do 23 de outubro.
Co obxecto de actualizar a composición da Xunta Arbitral, a consecuencia dos cambios que se produciron na súa composición, e mentres non se dite unha nova orde que actualice a súa regulación, estímase procedente ditar esta resolución pola que se nomean os membros da Xunta Arbitral de Transportes de Galicia, que derroga a Resolución do 22 de febreiro de 2009 da Dirección Xeral de Mobilidade.
De conformidade con todo o exposto,
RESOLVO:
Nomear membros titulares e suplentes da Xunta Arbitral de Transportes de Galicia as seguintes persoas que se relacionan:
Presidente:
Titular:
-A persoa titular da Subdirección Xeral de Ordenación do Transporte.
Suplentes:
-A persoa titular da Subdirección Xeral de Inspección do Transporte.
-A persoa titular da Xefatura do Servizo de Concesións.
Vogais:
a) Representantes da Administración:
Titulares:
-A persoa titular da Subdirección Xeral de Inspección do Transporte.
-A persoa titular da Xefatura do Servizo de Concesións.
Suplentes:
-A persoa titular da Xefatura do Servizo de Estudos e Apoio Xurídico.
-A persoa titular da Xefatura do Servizo de Informes e Recursos da Subdirección Xeral de Inspección do Transporte.
b) Representante das empresas de ferrocarril:
-Vacante.
c) Representante das empresas de transporte de viaxeiros, por proposta do Comité Galego de Transportes:
Titular:
-José Carlos García Cumplido.
Suplente:
-Marcelino Freire Núñez.
d) Representante das empresas de transporte de mercadorías e das actividades auxiliares e complementarias do transporte, por proposta do Comité Galego de Transportes:
Titular:
-José Carlos García Cumplido.
Suplente:
-Isabel Martínez Leboreiro.
e) Representante dos consumidores e usuarios, por proposta do Consello Galego de Consumidores e Usuarios:
Titular:
-Rocío Arnoso Moure.
Suplente:
-Vacante.
f) Representante das empresas cargadoras, por proposta da Confederación de Empresarios de Galicia:
Titular:
-Raquel Bóveda Ríos.
Suplente:
-Mª del Camino Fernández Fernández.
Secretario:
Titular:
-A persoa titular do Servizo de Autorizacións, Informes e Xunta Arbitral.
Suplente:
-A persoa titular da Xefatura do Servizo de Estudos e Apoio Xurídico.
Santiago de Compostela, 2 de outubro de 2009.
Miguel Rodríguez Bugarín
Director xeral de Mobilidade